REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/115-15

18. mart 2015. godine

B e o g r a d

Z A P I S N I K

94. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 18. MARTA 2015. GODINE

Sednica je počela u 9,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Veroljub Arsić, Branka Janković (nije uneta u e-parlament), Dragan Nikolić, Jasmina Obradović, zamenik člana Biljane Pantić Pilje, Svetislav Vukmirica, Dragan Polovina, Žarko Mićin, prof. dr Janko Veselinović, Žarko Obradović, Balint Pastor i Mirko Čikiriz.

 Sednici nisu prisustvovali članovi Odbora: Tanja Tomašević Damnjanović, Neđo Jovanović, Petar Petrović, Vesna Besarović i Vesna Martinović, kao ni njihovi zamenici.

Sednici su prisustvovali: Aleksandra Jerkov, narodni poslanik, Radmila Jagodić, pomoćnik ministra, Vesna Hreljac Ivanović, pomoćnik ministra, Saša Novaković, viši savetnik, Milunka Milanović, načelnik Odeljenja i Aleksandar Simović, savetnik, iz Ministarstva finansija, Vladimir Pešić, pomoćnik ministra, Tatjana Prijić, rukovodilac Grupe i Zoran Milošević, pomoćnik ministra, iz Ministarstva za rad, zapošljavanje, boračka i socijalna pitanja.

Na predlog predsednika Odbora, sa dopunom dnevnog reda, jednoglasno (sa 10 glasova za) je usvojen sledeći

D n e v n i r e d:

 - Usvajanje zapisnika 93. sednice Odbora;

 1. Razmatranje Predloga zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje ''Beograd na vodi'', koji je podnela Vlada;

 2. Razmatranje Predloga zakona o ograničavanju raspolaganja imovinom u cilju sprečavanja terorizma, koji je podnela Vlada;

 3. Razmatranje Predloga zakona o izmenama i dopunama Carinskog zakona, koji je podnela Vlada;

 4. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije, u iznosu do 15.000.000 evra za Projekat ''Energetske efikasnosti u javnim objektima'', koji je podnela Vlada;

 5. Razmatranje Predloga zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnoj pomoći u sprečavanju, istraživanju i suzbijanju carinskih prekršaja, koji je podnela Vlada;

 6. Razmatranje Predloga zakona o kretanju uz pomoć psa vodiča, koji je podnela Vlada;

 7. Razmatranje Predloga zakona o potvrđivanju Sporazuma između Vlade Republike Srbije i Vlade Republike Francuske o socijalnoj sigurnosti, koji je podnela Vlada;

 8. Razmatranje Predloga za donošenje autentičnog tumačenja odredaba člana 13. stav 3. tačka 5) Zakona o osnovama sistema obrazovanja i vaspitanja („Službeni glasnik Republike Srbije“ br. 72/09, 52/11 i 55/13), koji je podnela  Grupa od 15 narodnih poslanika;

 9. Razmatranje Predloga zakona o upotrebi znakovnog jezika, koji je podnela Vlada.

 Pre prelaska na razmatranje utvrđenog dnevnog reda, Odbor je jednoglasno usvojio zapisnik sa 93 sednice, održane 18. marta 2015. godine.

 Prva tačka dnevnog reda. Razmatranje Predloga zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje ''Beograd na vodi'', koji je podnela Vlada;

 U diskusiji na Predlog zakona učestvovali su članovi Odbora prof. dr Janko Veselinović, Veroljub Arsić, Žarko Obradović, Aleksandra Jerkov, narodni poslanik i Radmila Jagodić, pomoćnik ministra finansija u Ministarstvu finansija.

 Odbor je razmotrio Predlog zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta izgradnje ''Beograd na vodi'', koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 9 glasova za, jedan nije glasao).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o ograničavanju raspolaganja imovinom u cilju sprečavanja terorizma, koji je podnela Vlada.

 Odbor je razmotrio Predlog zakona o ograničavanju raspolaganja imovinom u cilju sprečavanja terorizma, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje Predloga zakona o izmenama i dopunama Carinskog zakona, koji je podnela Vlada.

 Odbor je razmotrio Predlog zakona o izmenama i dopunama Carinskog zakona, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Četvrta tačka dnevnog reda. . Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije, u iznosu do 15.000.000 evra za Projekat ''Energetske efikasnosti u javnim objektima'', koji je podnela Vlada.

 Odbor je razmotrio Predlog zakona o potvrđivanju Sporazuma o zajmu između KfW, Frankfurt na Majni i Republike Srbije, u iznosu do 15.000.000 evra za Projekat „Energetske efikasnosti u javnim objektima“, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova za).

 Za izvestioca Odbora na sednici Narodne skupštine određen je predsednik Odbora.

 Peta tačka dnevnog reda. Razmatranje Predloga zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnoj pomoći u sprečavanju, istraživanju i suzbijanju carinskih prekršaja, koji je podnela Vlada.

 Odbor je razmotrio Predlog zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnoj pomoći u sprečavanju, istraživanju i suzbijanju carinskih prekršaja, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

 Šesta tačka dnevnog reda. Razmatranje Predloga zakona o kretanju uz pomoć psa vodiča, koji je podnela Vlada.

 Odbor je razmotrio Predlog zakona o kretanju uz pomoć psa vodiča, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

 Sedma tačka dnevnog reda, Razmatranje Predloga zakona o potvrđivanju Sporazuma između Vlade Republike Srbije i Vlade Republike Francuske o socijalnoj sigurnosti, koji je podnela Vlada.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Republike Francuske o socijalnoj sigurnosti, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

 Osma tačka dnevnog reda. Razmatranje Predloga za donošenje autentičnog tumačenja odredaba člana 13. stav 3. tačka 5) Zakona o osnovama sistema obrazovanja i vaspitanja („Službeni glasnik Republike Srbije“ br. 72/09, 52/11 i 55/13), koji je podnela  Grupa od 15 narodnih poslanika;

 U diskusiji na Predlog za donošenje autentičnog tumačenja Zakona učestvovala je Aleksandra Jerkov, narodni poslanik, jedna od podnosilaca zahteva za autentičnim tumačenjem.

 Odbor je razmotrio Predlog za donošenje autentičnog tumačenja odredaba člana 13. stav 3. tačka 5) Zakona o osnovama sistema obrazovanja i vaspitanja („Službeni glasnik Republike Srbije“ br. 72/09, 52/11 i 55/13), koji je podnela  Grupa od 15 narodnih poslanika, ocenio da je Predlog za donošenje autentičnog tumačenja opravdan, pripremio je Predlog autentičnog tumačenja radi dostavljana podnosiocu predloga i Narodnoj skupštini, koja o njemu odlučuje.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

 Deveta tačka dnevnog reda. Razmatranje Predloga zakona o upotrebi znakovnog jezika, koji je podnela Vlada.

Odbor je razmotrio Predlog zakona o upotrebi znakovnog jezika, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa 9 glasova za, jedan nije glasao).

Za izvestioca Odbora na sednici Narodne skupštine određen je predsednik Odbora.

 Sednica je završena u 10,25 časova.

Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović